|  |  |  |  |
| --- | --- | --- | --- |
|  |  |  | **Κοκοτσάκης ΣΤ. Βασίλειος** |
| **Αντικείμενο:**  Διερεύνηση συνθηκών και αιτιών  Έναρξης και επέκτασης Πυρκαγιάς πριν, κατά και μετά την σύγκρουση των τρένων της 28/2/2023 Επικοινωνία ΤΗΛΕΦΩΝΟ:  674771729  EMAIL:  vkokotsakis@gmail.com |  |  | ΑπόστρατΟΣ ΑΞΚΟΣ Π.Σ. **ΕΙΔΙΚΟΣ ΠΡΑΓΜΑΤΟΓΝΩΜΟΝΑΣ ΣΕ ΘΕΜΑΤΑ ΠΥΡΚΑΓΙΩΝ**  **ΕΔΡΑ:ΗΡΑΚΛΕΙΟ ΚΡΗΤΗΣ**  **ΤΕΧΝΙΚΟΣ ΣΥΜΒΟΥΛΟΣ ΣΥΛΛΟΓΟΥ ΤΕΜΠΗ 2023 &**  **ΜΕΜΟΝΟΜΕΝΩΝ ΣΥΓΓΕΝΩΝ ΘΥΜΑΤΩΝ**  **ΑΙΤΗΜΑ ΠΡΟΣ ΤΗΝ ΑΝΑΚΡΙΤΙΚΗ ΑΡΧΗ**  **Κατά την Ποινική Δικονομία** |

Ηράκλειο 6 Απριλίου 2024

Σας επισυνάπτουμε παρακάτω θέσεις του συνεργάτη και μέλος της ομάδας ερευνών μας για το υπό την εντολή σας περιστατικό , καθηγητή εφαρμοσμένων μαθηματικών κ.λπ University of Houston Texas,dr Παπαδάκη Εμμανουήλ , σχετικά με διαδικασίες δειγματοληψίας που έγιναν σε οικοπεδικό χώρο στην ευρύτερη περιοχή της Λάρισας την 5/4/2024.

**ΠΑΡΑΤΗΡΗΣΕΙΣ ΠΑΠΑΔΑΚΗ ΜΑΝΟΛΗ**

«Για μια όμως ακόμη φορά διαπιστώθηκε ότι η θεωρητική γνώση των Ελλήνων επιστημόνων για τον τρόπο και την διαδικασία δειγματισμού είναι ελλιπής όπως και η μη επαρκής γνώση για τις ακολουθούμενες πρακτικές.

Τόσο οι χημικοί της Λάρισας όσο και παρόντες τεχνικοί σύμβουλοι όπως προβλήθηκαν στα ΜΜΕ , δεν συνέλεξαν ή δεν απαίτησαν να συλλεγούν , επαρκή αριθμό δειγμάτων, μάλλον λόγω άγνοιας βασικών πρακτικών αρχών της στατιστικής.

**Δώδεκα(12) δείγματα είναι μικρός αριθμός για μια αξιόπιστη έρευνα ειδικά όταν ψάχνεις κάτι σπάνιο και κάτω από αυτές τις συνθήκες μετά παρέλευση 13 μηνών.**

Βέβαια υπάρχει και ένα άλλο θέμα αν έψαξαν τα σωστά χώματα. Ας πούμε ότι το έκαναν. Τέλος η δειγματοληψία **δεν έγινε με εργαλεία αφαίρεσης στήλης χώματος(καρότα)** ώστε να λαμβάνεται δείγμα από όλη τη διαστρωμάτωση του κάθε φορτίου χωμάτων. Το πιθανότερο είναι το ξυλόλιο και το τολουόλιο αλλά και το έλαιο σιλικόνης και τυχόν άλλες χημικές ενώσεις , λόγω της παρελεύσεως ενός και πλέον έτους από το συμβάν να έχουν κατασταλάξει και διαχυθεί κατά πλάτος μήκος στον πάτο του κάθε λοφίσκου.

Δεδομένου ότι το ξυλόλιο εξατμίζεται εύκολα, η μεγαλύτερη ποσότητα από αυτό όταν εισέρχεται στο έδαφος και το νερό , αναμένεται να πάει στον αέρα όπου διασπάται από το ηλιακό φως σε διάστημα λίγων ημερών.

Από μελέτες που έχουν γίνει διεθνώς , διαπιστώθηκε ο ρόλος διαφόρων μικροοργανισμών για την αποτελεσματική αποικοδόμηση(διάσπαση) του ξυλολίου συμπεριλαμβανομένων των Alcaligenes,Pseudomonas putida,Yeom and Daugulis & patoraea.

Εάν στην ανάλυση υπάρχει παρουσία οποιουδήποτε από αυτούς τους μικροοργανισμούς , το δείγμα πρέπει να απορριφθεί.

Τα ίδια ισχύουν και την χημική ουσία τολουόλιο.

Διαπιστώθηκε επίσης κατά την δειγματοληψία παρουσία μηχανοκίνητων οχημάτων ,άσχετων ανθρώπων , ΜΜΕ κ.α. , γεγονός αντικανονικό και απαράδεκτο που από μόνο του αποτελεί ουσιαστική ακύρωση της διαδικασίας.

Η παρουσία Τεχνικών συμβούλων κατά τις προανακριτικές ή ανακριτικές πράξεις , έχει ως μοναδικό σκοπό την εξασφάλιση της αντικειμενικότητας της διαδικασίας , η οποία δεν μπορεί να διασφαλιστεί εάν δεν ακολουθηθεί και η σωστή μεθοδολογία και ως εκ τούτου πρέπει να διαφοροποιούνται άμεσα χωρίς να εκφράζουν προσωπικά αλλά τεχνοκρατικά συναισθήματα.

Στην προκείμενη περίπτωση( έτσι όπως ενημερωθήκαμε από δηλώσεις στα ΜΜΕ) , δεν ακολουθήθηκε η ορθή μεθοδολογία και όπως επιβάλλουν οι στατιστικοί κανόνες για τον προσδιορισμό του αριθμού των δειγμάτων.

Επομένως εξ υπαρχής με αυτόν τον τρόπο έχει υπονομευτεί η αντικειμενικότητα της διαδικασίας σε συνδυασμό με το γεγονός ότι ο χώρος παρέμεινε απροστάτευτος για κάθε μόλυνση επί 13 μήνες , πόσο μάλλον που δεν μπορεί να διασφαλιστεί η ακρίβεια των ισχυρισμών ότι το διερευνώμενο έδαφος είναι εξ ολοκλήρου , ή μόνο αυτό , από την περιοχή του δυστυχήματος.»

Μετά από αυτά παρακαλούμε όπως αιτηθείτε για την επανάληψη της διαδικασίας με τον ορθό τρόπο και επίσης την λήψη δειγμάτων από το Γενικό Χημείο του κράτους από:

1.Περιμετρικά από όλες τις πλευρές του βαγονιού Νο 4 της εμπορικής αμαξοστοιχίας με μηχανική αποκόλληση σε βάθος τουλάχιστον 1 χιλιοστού.

**Θεωρούμε την λήψη του δείγματος αυτού σημαντική καθότι πιστεύουμε ότι επ αυτών υπήρξαν συνέπειες του φαινομένου της ηλεκτροστατικής βαφής ,ίσως από Γαλακτωματοποίηση καθαρού ξυλενίου(ξυλολίου)**,και όχι από την καύση ελαίου σιλικόνης καθότι το υπό τέλειες συνθήκες παραχθέν διοξείδιο του πυριτίου(άμμος) δεν θα μπορούσε ως αδρανές υλικό να επικολληθεί ως βαφή επί των κάθετων επιφανειών.

2.Από το πίσω μέρος του εμπορευματοκιβωτίου(κοντέινερ) με τα διακριτικά ΟCCL το οποίο φέρει χαρακτηριστικά σημάδια και στρεβλώσεις **τα οποία προκλήθηκαν από εξωτερική δύναμη που του ασκήθηκε , δύναμη η οποία ήταν τέτοια που ξεπέρασε την δύναμη τόσο της πέδησης όσο και κυρίως της σύγκρουσης , με αποτέλεσμα το κοντέινερ αυτό να είναι το μοναδικό που αντίθετα με όλα τα άλλα που κινήθηκαν φυσιολογικά μπροστά , αυτό κινήθηκε πίσω.**

Ο δειγματισμός να γίνει επίσης σε βάθος 1 χιλιοστού τουλάχιστον ώστε ανιχνευτεί τυχόν εκτόνωση επ αυτού χημικών αερίων , κ.λ.π.

Η ηλεκτροχημική ή όχι σύνδεση του υλικού , θα είναι ζωτική απόδειξη της έκρηξης και του υλικού που την προκάλεσε.

Με εκτίμηση



Ο Τεχνικός σύμβουλος

Κοκοτσάκης Βασίλειος και συνεργάτες